জিৎ-কে নিয়ে বিতর্ক! কী জানালেন অভিনেতা?

ওয়েবডেস্ক- ভোটের (West Bengal Assembly Election 2026) আবহে টলিউডের (Tollywood) সুপারস্টার জিৎ- (Superstar Jeet) নিয়ে নেটমাধ্যমে রাজনৈতিক পোস্ট। সেই পোস্টকে রাজ্যের শাসকদলের সমালোচনা ও বাম আমলের প্রশংসা করতে দেখা গেছে অভিনেতাকে। জিতের ঘনিষ্ঠ মহল ও তাঁর টিমের পক্ষ থেকে জানানো হয়েছে, এই পোস্টটি সম্পূর্ণ ভুয়ো ও ভিত্তিহীন।

সোশ্যাল মিডিয়ায় (Social Media) জিৎ বলেছেন, ‘আমি স্পষ্ট করে জানাতে চাই, আমার নামে বর্তমানে সামাজিক মাধ্যমে যে রাজনৈতক বক্তব্যটি ছড়ানো হচ্ছে, তা সম্পূর্ণ মিথ্যা ও বিভ্রান্তিকর। আমি এই ধরনের কোনও মন্তব্য করিনি। আমি কোনও রাজনৈতিক দলের সঙ্গে যুক্ত নই, আমি কোনওদিন কারোর হয়ে প্রচার করিনি। সকলকে অনুরোধ করছি, অনুগ্রহ করে যাচাই না করে মিথ্যা ছড়ানো থেকে বিরত থাকুন। আপনাদের ভালোবাসা ও সমর্থনের জন্য ধন্যবাদ। এর পরেই মুখ খুললেন অভিনেতা।

আরও পড়ুন- দেবকে সমর্থন, টলিউডে ব্যান কালচার নিয়ে মুখ খুললেন প্রসেনজিৎ

কেন জিৎকে নিয়ে সমালোচনা?
টলিউডের অন্যতম জনপ্রিয় নায়ক জিৎ। কিন্তু এই ভোটের আবহে তাঁকে নিয়ে একটি বিতর্কিত পোস্ট ঘিরে চাঞ্চল্য। সেই পোস্টে বলা হয়েছে, শাসকদল নিয়ে ক্ষোভ প্রকাশ করেছন জিৎ ওপরদিকে বাম আমলের শাসন ব্যবস্থার প্রশংসা করেছেন।

ভাইরাল হওয়া সেই লাল রঙের কার্ডে জিতের ছবির পাশে লেখা হয়েছে, ‘যখন থেকে এই তৃণমূল সরকার এসেছে, তখন থেকে শাসকদলের তাবেদারি না করলে তেমন কাজ জোটে না। সময় এসেছে সেই সরকার ফিরিয়ে আনুন যাদের নামের পর সম্মানের সঙ্গে ‘বাবু’ শব্দগুলো জুড়ে দিতেন। উদাহরণ— বুদ্ধবাবু, জ্যোতিবাবু, বিমানবাবু!’ অভিনেতা জিৎ-এর নাম ব্যবহার করে এমন রাজনৈতিক পোস্ট ঘিরে বিতর্ক।